**საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრულ ფისკალურ წესებთან შესაბამისობა**

**2025-2028 წლების ქვეყნის ძირითადი მონაცემების და მიმართულებების დოკუმენტის პირველად ვარიანტზე**

**თანდართული ინფორმაცია**

**2024 წლის ივლისი**

# **ძირითადი მაკროეკონომიკური და ფისკალური პარამეტრები**

წინამდებარე ინფორმაცია მომზადდა „2025-2028 წლების ძირითადი მონაცემებისა და მიმართულებების დოკუმენტის“ პირველადი ვარიანტთან ერთად და წარმოადგენს 2023 წლის ბოლოს 2024 წლის სახელმწიფო ბიუჯეტის კანონზე თანდართული „2024-2027 წლების ქვეყნის ძირითადი მონაცემების და მიმართულებების დოკუმენტით“ წარმოდგენილ საშუალოვადიანი ეკონომიკური და ფისკალური პარამეტრების პროგნოზებთან შედარებით ანალიზს. აღსანიშნავია, რომ პროგნოზებს შორის განსხვავებები, გარდა ქვემოთაღწერილი ტენდენციებისა, შესაძლოა ასევე განპირობებული იყოს 2024 წლის თებერვალში საქართველოს სტატისტიკის სამსახურის მონაცემთა გადახედვით, რომლის შედეგადაც გარკვეულწილად შეიცვალა ეროვნული ანგარიშების ისტორიული მონაცემები, რასაც გავლენა აქვს ახალ პროგნოზზეც.

2021-2022 წლების ორნიშნა ეკონომიკური ზრდის შემდეგ 2023 წელსაც შენარჩუნდა მაღალი ეკონომიკური ზრდის ტემპი და წლიურმა ზრდამ 7.5% შეადგინა. ეკონომიკურ ზრდაში კვლავ წარმმართველია მოხმარება და ინვესტიციები. ამავე დროს, კვლავ გაგრძელდა ტურიზმიდან მიღებული შემოსავლების ზრდა, რამაც ეკონომიკურ აქტივობაზე კვლავ დადებითი გავლენა მოახდინა. ტურიზმიდან მიღებულმა შემოსავალმა 26.2%-ით გადააჭარბა 2019 წლის მაჩვენებელს, ხოლო 2022 წელთან შედარებით ზრდამ 17.3% შეადგინა. მიუხედავად ფულადი გზავნილების შემცირებისა, რაც ძირითადად რუსეთიდან შემცირებულ ფულად ჩარიცხვებს უკავშირდება, რუსეთის გამორიცხვით აღნიშნული მაჩვენებელი კვლავ მზარდია.

დადებითი და გაუმჯობესებული მაკროეკონომიკური ტენდენციები გაგრძელდა 2024 წელსაც. პირველ კვარტალში ეკონომიკურმა ზრდამ 8.4 პროცენტი შეადგინა. რაც შეეხება აპრილს, წინასწარი მონაცემებით, 2021 და 2022 წლების მსგავსად, კვლავ ორნიშნა ეკონომიკურ ზრდას ჰქონდა ადგილი და ის 11.8 პროცენტზე დაფიქსირდა, მაისში კი 9.2 პროცენტიანი ზრდა იყო. წინასწარი შეფასებით, პირველ 5 თვეში ეკონომიკურმა ზრდამ 9.3 პროცენტი შეადგინა. 2024-2027 წლების ძირითადი მაკროეკონომიკური პარამეტრების წინასწარ პროგნოზებში 2024 წლის ეკონომიკური ზრდის პროგნოზი 5.2 პროცენტს შეადგენდა, 2025-2028 წლების პროგნოზების მიხედვით კი 2024 წელს მოსალოდნელია 6.0 პროცენტიანი ეკონომიკური ზრდა, თუმცა პირველი 5 თვის მონაცემებით ეკონომიკის მოსალოდნელზე უფრო მაღალი ზრდის გათვალისწინებით აღნიშნული შეფასება გარკვეულწილად კვლავ კონსერვატიული ჩანს. რაც შეეხება საშუალოვადიან პროგნოზებს, ეკონომიკური ზრდის საშუალო საპროგნოზო მაჩვენებელი 5.1 პროცენტზეა 2025-2028 წლებისთვის. საბაზისო სცენართან ერთად ასევე წარმოდგენილია ოპტიმისტური და პესიმისტური სცენარები, რომლებიც განსხვავდება სხვადასხვა რისკის რეალიზაციის ალბათობებით, რაც ეკონომიკაზე დადებითად ან უარყოფითად მოქმედებს.

წარმოდგენილ ცხრილებში 2025-2028 წლების ძირითადი მიმართულებებით გათვალისწინებული პროგნოზები შედარებულია 2023 წლის დეკემბერში წარმოდგენილ 2024 წლის სახელმწიფო ბიუჯეტის კანონზე თანდართულ ცხრილებთან. რუსეთ-უკრაინის საომარი მოქმედებების, არსებული გეოპოლიტიკური მდგომარეობისა და მსოფლიოში მიმდინარე ვითარებიდან გამომდინარე კვლავ არ არის მკაფიო მსოფლიო ეკონომიკის გაჯანსაღების სისწრაფე და გართულებულია ეკონომიკური აქტივობების პროგნოზირება. აქედან გამომდინარე, ერთის მხრივ, კვლავ არის მოსალოდნელი უარყოფითი ეფექტების საქართველოს ეკონომიკაზე გავლენის მოხდენის მატერიალიზაციის რისკი, თუმცა ამავე დროს, 2024 წლის არსებულ (იანვარ-მაისის) ეკონომიკური განვითარების ტენდენციებში შეინიშნება როგორც შიდა, ისე გარე ფაქტორების მოსალოდნელზე მაღალი აქტივობა და ეკონომიკური ზრდის დაგეგმილზე კიდევ უფრო მეტი პოტენციალი. არსებული ფაქტორების გათვალისწინებით, 2024 წლის ეკონომიკური ზრდის პროგნოზი უფრო მაღალ მაჩვენებელზეა პროგნოზირებული, ხოლო საშუალოვადიანი პროგნოზები კვლავ 5.1 პროცენტის ფარგლებშია წარმოდგენილი, 2023 წლის დეკემბერში წარმოდგენილი პროგნოზის მსგავსად. ამასთან, გლობალურად მიმდინარე სხვადასხვა მოვლენების ფონზე და მიმდინარე წლის პირველი 5 თვის ფაქტობრივ მონაცემებზე დაყრდნობით შემცირებულია 2024 წლის ფასების ზრდის საპროგნოზო მაჩვენებლები და შეცვლილია საგარეო სექტორთან დაკავშირებული ინდიკატორები.

**ცხრილი №1. ძითითადი ვარაუდები და დაშვებები**

|  | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- |
|   | **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **რეალური მშპ-ს ზრდა, %** |   |   |   |   |   |  |
| წინა პროგნოზი (2023 წლის დეკემბერი) | 6.5% | 5.2% | 5.0% | 5.0% | 5.0% |  |
| ახალი პროგნოზი | 7.5% | 6.0% | 5.0% | 5.1% | 5.2% | 5.2% |
| სხვაობა | 1.0% | 0.8% | 0% | 0.1% | 0.2% |  |
| **მშპ-ს დეფლატორის პროცენტული ცვლილება** |  |  |  |  |  |  |
| წინა პროგნოზი (2023 წლის დეკემბერი) | 3.1% | 3.0% | 3.0% | 3.0% | 3.0% |  |
| ახალი პროგნოზი | 2.5% | 3.1% | 3.2% | 3.0% | 3.0% | 3.0% |
| სხვაობა | -0.6% | 0.1% | 0.2% | 0.0% | 0.0% |  |
| **საპროცენტო განაკვეთი სესხებხე, %** |  |  |  |  |  |  |
| წინა პროგნოზი (2023 წლის დეკემბერი) | 15.5% | 14.4% | 13.4% | 12.4% | 11.4% |  |
| ახალი პროგნოზი | 16.2% | 15.2% | 14.2% | 13.2% | 12.2% | 11.2% |
| სხვაობა | 0.8% | 0.8% | 0.8% | 0.8% | 0.8% |  |
| **საპროცენტო განაკვეთი დეპოზიტებზე, %** |  |  |  |  |  |  |
| წინა პროგნოზი (2023 წლის დეკემბერი) | 10.8% | 10.3% | 9.8% | 9.3% | 8.8% |  |
| ახალი პროგნოზი | 10.9% | 10.5% | 9.9% | 9.4% | 8.9% | 8.4% |
| სხვაობა | 0.1% | 0.1% | 0.1% | 0.1% | 0.1% |  |

ცხრილი №1 გვიჩვენებს ძირითადი ვარაუდებისა და დაშვებების ცვლილებებს. ცხრილში შეტანილია 2023 წლის ფაქტობრივი მაჩვენებლებიც, რათა უფრო ნათლად გამოჩნდეს ფაქტობრივი მონაცემების დაზუსტებით გამოწვეული ცვლილების ეფექტი. 2023 წელს ეკონომიკური ზრდა თავდაპირველ პროგნოზზე მაღალი აღმოჩნდა (1.0 პროცენტული პუნქტით), რაც გამოწვეულია როგორც შიდა, ასევე - საგარეო მოთხოვნის გაუმჯობესებითა და ინვესტიციების ზრდით, რამაც ეკონომიკის მოსალოდნელზე მაღალი აქტივობა განაპირობა. 2024 წლის ახალი საპროგნოზო მაჩვენებელი 6.0 პროცენტს შეადგენს, რაც აღემატება წინა წლის დეკემბერში გაკეთებულ პროგნოზს და გამოწვეულია მოსალოდნელზე მაღალი საგარეო და ასევე მთლიანად ეკონომიკური აქტივობით. აღსანიშნავია, რომ მიმდინარე წლის პირველი 5 თვის მდგომარეობით ეკონომიკური ზრდა ხასიათდება ზრდის სწრაფი ტენდენციით.

შემცირებულია მშპ-ს დეფლატორის 2023 წლის ფაქტობრივი დონე, თუმცა 2024 და 2025 წლის საპროგნოზო მაჩვენებლები გაზრდილია დეკემბრის პროგნოზთან შედარებით, ხოლო საშუალოვადიანი პერიოდის მშპ დეფლატორთან დაკავშირებულ პროგნოზებს შორის განსხვავება არ შეინიშნება. მიმდინარე პერიოდში დეფლატორის შემცირებული პროგნოზი კი მნიშვნელოვნად არის გამოწვეული სურსათზე და ნავთობსა და ნედლეულზე შემცირებული ფასებით, რასაც თან ახლავს მიწოდების ჯაჭვების აღდგენითი პროცესები. შედარებით დაბალი ინფლაციური მოლოდინები აისახა საპროცენტო განაკვეთებზეც. ზოგადი ფასების დონის და მათ შორის მშპ-ს დეფლატორის ცვლილების შედეგად, შესაბამისად გადაიხედა ნომინალური მშპ-ს პროგნოზებიც.

**ცხრილი №2. ნომინალური მშპ-ს ცვლილება**

|  |  |  |  |  |  |  |
| --- | --- | --- | --- | --- | --- | --- |
| (მილიონი ლარი)  | **2023** | **2024** | **2025** | **2026** | **2027** | **2028** |
| **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **ნომინალური მშპ-ის წინა პროგნოზი** **(2023 წლის დეკემბერი)** | 79,350.4 | 85,980.9 | 92,988.4 | 100,566.9 | 108,763.1 |  |
| **ნომინალური მშპ-ის ახალი პროგნოზი** | 80,246.1 | 87,700.8 | 95,032.6 | 102,875.7 | 111,471.9 | 120,786.5 |

ცხრილი №2 გვიჩვენებს ნომინალური მშპ-ს პროგნოზების ცვლილებას საშუალოვადიან პერიოდში. 2023 წლის ნომინალური მშპ-ს ფაქტობრივი მნიშვნელობა მშპ-ს წინა პროგნოზს (2023 წლის დეკემბერი) მცირედით აღემატება, რაც გარკვეულწილად გამოწვეულია ინვესტიციების მოსალოდნელზე მაღალი მაჩვენებლით. ამასთან, ზოგადი ფასების დონის ნაკლები ტემპით ზრდის (გარკვეული სასაქონლო კატეგორიების შემთხვევაში კლებაც ფიქსირდება) შედეგად, 2024 წელს 2023 წლის დეკემბრის პროგნოზთან შედარებით გაზრდილია მშპ-ს დეფლატორის პროგნოზიც. როგორც აღვნიშნეთ, მიმდინარე ტენდენციებისა და დაფიქსირებული მაღალი ეკონომიკური აქტივობის ფონზე, 2024 წლის რეალური მშპ-ს ზრდის ახალი პროგნოზი აღემატება 2023 წლის პროგნოზს, ასევე უმნიშვნელოდ გაზრდილია დეფლატორის საპროგნოზო მაჩვენებელების და შესაბამისად გაზრდილია ნომინალური მშპ-ს პროგნოზიც როგორც 2024 წლისთვის, ისე - საშუალოვადიანი პერიოდისთვის.

**ცხრილი №3. ნაერთი ბიუჯეტი**

|  |  |  |  |  |  |  |
| --- | --- | --- | --- | --- | --- | --- |
| **(მილიონი ლარი)** | **2023** | **2024** | **2025** | **2026** | **2027** | **2028** |
| **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| შემოსავლების ძველი პროგნოზი (2023 წლის დეკემბერი) | 21,640.0 | 24,398.0 | 26,124.0 | 27,788.0 | 29,868.0 |  |
| შემოსავლების ახალი პროგნოზი | 22,124.2 | 24,850.0 | 26,200.0 | 28,350.0 | 30,550.0 | 32,950.0 |
| ცვლილება | 484.2 | 452.0 | 76.0 | 562.0 | 682.0 |  |
| მ.შ. გადასახადები | 322.6 | 597.0 | 251.0 | 637.0 | 662.0 |  |
| ხარჯები და არაფინანსური აქტივების ძველი პროგნოზი (2023 წლის დეკემბერი) | 24,320.0 | 26,978.0 | 28,472.0 | 30,178.0 | 32,460.0 |  |
| ხარჯები და არაფინანსური აქტივების ზრდის ახალი პროგნოზი | 24,446.0 | 27,430.0 | 28,710.0 | 30,841.0 | 33,166.0 | 35,747.0 |
| ცვლილება | 126.0 | 452.0 | 238.0 | 663.0 | 706.0 |  |

ნაერთი ბიუჯეტის საპროგნოზო მაჩვენებლების ცვლილება მოცემულია №3 ცხრილში. როგორც ვხედავთ, ნაერთი ბიუჯეტის შემოსავლების განახლებული საპროგნოზო მაჩვენებლები გაზრდილია, რაც ძირითადად გადასახადებიდან მიღებული შემოსავლების ზრდით არის განპირობებული.

რაც შეეხება ხარჯებისა და არაფინანსური აქტივების ზრდის მაჩვენებელს, მისი პროგნოზებიც გაზრდილია 2023 წლის დეკემბრის პროგნოზებთან შედარებით, რაც ითვალისწინებს ძირითადად განათლების და სოციალური მიმართულებით ხარჯებს. გადამუშავდა 2024 წლის პროგნოზები და შესაბამისად, შემდგომი საშუალოვადიანი პერიოდის პროგნოზებიც განახლდა არსებული ტენდენციების გათვალისწინებით.

**ცხრილი №4** **საერთაშორისო სავალუტო ფონდთან პროგრამით გათვალისწინებული მოდიფიცირებული დეფიციტი:**

|  |  |  |  |  |  |  |
| --- | --- | --- | --- | --- | --- | --- |
| **% მშპ-სთან** | **2023 ფაქტი** | **2024 მოსალ.** | **2025 პროგნ.** | **2026 პროგნ.** | **2027 პროგნ.** | **2028 პროგნ.** |
| 2024-2027 წლების წინა პროგნოზი (2023 წლის დეკემბერი) | -2.8% | -2.5% | -2.3% | -2.2% | -2.2% |  |
| 2025-2028 წლების ახალი პროგნოზი  | -2.5% | -2.5% | -2.4% | -2.3% | -2.3% | -2.2% |

**ცხრილი №5 მიმდინარე ანგარიშის ბალანსი**

| **მიმდინარე ანგარიში** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- |
| (მლნ აშშ დოლარი) | **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **მიმდინარე ანგარიში - ძველი პროგნოზი (2023 წლის დეკემბერი)** | **-1391.1** | **-1499.6** | **-1565.0** | **-1604.2** | **-1618.7** |  |
| **ცვლილებები სულ** | **47.8** | **-118.2** | **-64.8** | **-63.8** | **-100.0** |  |
| წმინდა ექსპორტი | 381.2 | 341.2 | 487.8 | 476.8 | 416.5 |  |
| პირველადი შემოსავალი | -149.4 | -153.4 | -163.8 | -127.7 | -106.5 |  |
| მეორადი შემოსავალი (ტრანსფერები) | -184.0 | -306.0 | -388.8 | -412.9 | -409.9 |  |
| **მიმდინარე ანგარიში - ახალი პროგნოზი** | **-1343.3** | **-1617.8** | **-1629.8** | **-1668.1** | **-1718.7** | **-1779.2** |

რაც შეეხება მიმდინარე ანგარიშის ბალანსს დოლარებში, საპროგნოზო მაჩვენებლები გაუარესებულია 2024-2027 წლებისთვის. გაუარესებული მიმდინარე ანგარიშის პროგნოზი ძირითადად ტრანსფერებიდან მიღებული შემოსავლების ბალანსის მნიშვნელოვანი გაუარესებით არის გამოწვეული, რაც ამცირებს მეორად შემოსავალს, ძირითადად კერძო სექტორის მხრიდან. გაუმჯობესებულია საქონლისა და მომსახურების ბალანსი (ძირითადად ტურიზმის ზრდის ხარჯზე). რაც შეეხება პირველად შემოსავალს, მოსალოდნელია ასევე მისი შემცირებაც 2023 წლის დეკემბერში მოსალოდნელ დონესთან შედარებით.

მიმდინარე ანგარიშის ცვლილება 2024 წლისთვის გამოწვეულია ძირითადად ტრანსფერებისა და პირველადი შემოსავლის შემცირებით, ხოლო მეორე მხრივ, წმინდა ექსპორტის საპროგნოზო მაჩვენებლები დეკემბრის პროგნოზებთან შედარებით უფრო მაღალია, რაც ძირითადად მომსახურებით სავაჭრო ბალანსის დადებითი სალდოს ზრდას უკავშირდება. აღნიშნული ცვლილებების შედეგად, უარყოფითმა ცვლილებებმა გადაწონა და გამოიწვია პროგნოზის შემცირება.

# **ფისკალური ჩარჩო და ფისკალური წესებთან შესაბამისობა**

## 2.1 ფისკალური ჩარჩოს შედარება

ფისკალური ჩარჩოს შედარება მოიცავს 2021 წელს მომზადებული 2022-2025 წლების ქვეყნის ძირითადი მონაცემების და მიმართულებების დოკუმენტით განსაზღვრული პროგნოზების შედარებას 2022 წლის ბოლოს, 2023 წლის ბოლოს და მიმდინარე წლის ივნისში მომზადებულ საშუალოვადიან პროგნოზებთან.

ახალი კორონავირუსის პანდემიის მიუხედავად, რამაც 2020 წელს მნიშვნელოვანი ნეგატიური გავლენა მოახდინა საქართველოს ეკონომიკაზე 2021-2022 წლებში საქართველოს ეკონომიკაში პროგნოზირებულთან შედარებით გაცილებით მაღალი ეკონომიკური ტენდენციები იყო. როგორც 2021 წელს, ასევე 2022 წელს ეკონომიკური პარამეტრები ზრდის მიმართულებით დაკორექტირდა და ორივე წელს რეალურმა ეკონომიკურმა ზრდამ ორნიშნა მაჩვენებელს მიაღწია.

2021 წელს რეალურმა ეკონომიკურმა ზრდამ თავდაპირველად პროგნოზირებული 4,3%-ის ნაცვლად 10,5%, ხოლო 2022 წლისთვის პროგნოზირებული 6,0%-ის ნაცვლად 10,1% შეადგინა. ორი წლის განმავლობაში ორნიშნა ეკონომიკური ზრდის შედეგად ნომინალური მთლიანი შიდა პროდუქტი 2020 წელს არსებული 49,3 მილიარდი ლარიდან 2022 წლის ბოლოსთვის გაიზარდა 71,8 მილიარდ ლარამდე.

მაღალმა ეკონომიკურმა მაჩვენებლებმა, პრიორიტეტული მიმართულებების დაფინანსების ზრდის მიუხედავად, შესაძლებელი გახადა განხორციელებულიყო მნიშვნელოვანი ფისკალური კონსოლიდაცია და შედეგად შემცირებულიყო მთავრობის ვალის მაჩვენებელი, კერძოდ 2022 წლის ბოლოსთვის ბიუჯეტის დეფიციტის მაჩვენებელი 2020 წელს არსებული მშპ-ს 9,3%-დან შემცირდა მშპ-ს 3,1%-მდე, ხოლო მთავრობის ვალის მაჩვენებელი 2020 წლის 60,2%-ის ნაცვლად 39,8%-მდე.

2023 წლის ბიუჯეტი დაიგეგმა 5%-იანი რეალური ეკონომიკური ზრდის პროგნოზით, რომლის ფარგლებშიც საგადასახადო შემოსავლების გეგმამ 18,9 მილიარდი ლარი შეადგინა, ხოლო ბიუჯეტის დეფიციტი განისაზღვრა მშპ-ს 2,8%-ის ოდენობით, ხოლო მთავრობის ვალის 38.3%-იანი ნიშნულის ოდენობით.

მაღალი ეკონომიკური ზრდის გათვალისწინებით, 2023 წელს ერთხელ (ოქტომბერი) გადაიხედა „საქართველოს 2023 წლის სახელმწიფო ბიუჯეტის შესახებ“ საქართველოს კანონი თავდაპირველ ვერსიასთან შედარებით. გადასახდელების ნაწილში გათვალისწინებული ასიგნებები თავდაპირველ გეგმასთან შედარებით გაიზარდა 431.2 მლნ ლარით და განისაზღვრა 22 311.3 მლნ ლარით.

2024 წლის ბიუჯეტიც დაიგეგმა კონსერვატიული მიდგომით რეალური ეკონომიკური ზრდა - 5,2%-ის ოდენობით, მშპ-ის დეფლატორის პროგნოზი - 3%, ნაერთი ბიუჯეტის დეფიციტი - მშპ-ს 2,5%, %-ს, ხოლო მთავრობის ვალის მაჩვენებელი მშპ-ს 38,0%-ის ფარგლებში. თუმცა მიმდინარე წელს დადებითი ტენდენციები კვლავ გაგრძელდა და პირველ კვარტალში ეკონომიკურმა ზრდამ 11.8%, ხოლო მაისში 9.2% შეადგინა.

აღნიშნულის გათვალისწინებით, განახლდა მიმდინარე წლის და საშუალოვადიანი პერიოდის პროგნოზები, რომელიც აისახა საქართველოს საბიუჯეტო კოდექსის 34-ე მუხლის მე-4 ნაწილის საფუძველზე საქართველოს პარლამენტისთვის წარდგენილ ინფორმაციაში ძირითადი მაკროეკონომიკური პროგნოზებისა და საქართველოს სამინისტროების ძირითადი მიმართულებების შესახებ. აღნიშნული მაკროეკონომიკური და ფისკალური პროგნოზები წარმოდგენილ 2025-2028 წლების ქვეყნის ძირითადი მონაცემების და მიმართულებების დოკუმენტის პირველად ვარიატში არ შეცვლილა.

2024 წლის ნაერთი ბიუჯეტის შემოსავლების განახლებული საპროგნოზო მაჩვენებლები გაზრდილია, რაც ძირითადად გადასახადებიდან მიღებული შემოსავლების ზრდით არის განპირობებული. ამასთან, დამატებითი რესურსები მიიმართება მიმდინარე წელს არსებული ვალდებულებების სრულად დასაფინანსებლად, მათ შორისაა ჯანდაცვის და განათლების მიმართულებები, სპორტსმენების ჯილდოები, გაზრდილი სტიქიური მოვლენების შედეგების სალიკვიდაციო ღონისძიებების დაფინანსება, ელექტრონული არჩევნების ჩატარების ღონისძიებების დაფინანსება და სხვა.

 აღნიშნულის გათვალისწინებით, გადაიხედა მიმდინარე და კაპიტალური ხარჯების დაგეგმილი მაჩვენებლები და განახლდა მიმდინარე წლის და შემდგომი წლების პროგნოზები. 2024 წლის და 2025-2028 წლების მოსალოდნელ პროგნოზებში გათვალისწინებულია მიმდინარე ხარჯების გაზრდა (ძირითადად განათლების და სოციალური ხარჯების ზრდის გამო). ამასთან, მიუხედავად იმისა, რომ შემცირებულია კაპიტალური ხარჯების პროგნოზები, ამ მიმართულებით მიმდინარეობს ინფრასტრუქტურული პროექტების საჭიროებების განხილვა და შეფასება და შედეგების გათვალისწინებით განახლდება პროგნოზები 2025 წელს და შემდგომ საშუალოვადიან პერიოდში.

 ნაერთი ბიუჯეტის დეფიციტმა 2024 წელს შეადგინა 2.5%, 2025 წელს 2,3%, ხოლო საშუალოვადიან პერიოდში კი შენარჩუნებულია 2,2%-ის ფარგლებში.

 **საშუალოვადიანი პერიოდის პროგნოზები**

2022-2025 წლების პროგნოზები, რომელიც მომზადდა 2021 წლის ბოლოს ნაწილობრივ კვლავ დაიგეგმა პანდემიის ფონზე და გათვალისწინებულ იქნა 2020 წელს შემოსავლების ფაქტიური დანაკლისის ეფექტი. 2021 წლის გადასახდელების ნაწილის ზრდის მიუხედავად სახელმწიფოს ერთიანი ბიუჯეტის დეფიციტი შემცირდა როგორც ნომინალურ გამოხატულებაში, ისე მშპ-თან მიმართებაში და 2021 წლის ფაქტიურმა მაჩვენებელმა შეადგინა 6.2%.

2022-2025 წლების პროგნოზში, რომელიც მომზადდა 2021 წლის დეკემბერში, ნაერთი ბიუჯეტის შემოსავლებმა 2022 წელს მშპ-სთან მიმართებაში 26.5% შეადგინა. შემოსავლების პროგნოზები პანდემიის პირობებში 2020 და 2021 წლებში დაიგეგმა უფრო ნაკლები მოცულობით, თუმცა 2022 წლის განმავლობაში, არსებული დადებითი ტენდენციებიდან გამომდინარე, განახლდა პროგნოზები და აისახა 2022 წლის სახელმწიფო ბიუჯეტის კანონში ცვლილებების დროს. 2022 წელს ნაერთი ბიუჯეტის შემოსავლები მნიშვნელოვნად 2,2 მლრდ ლარით გაიზარდა 2021 წლის ბოლოს დაგეგმილ მაჩვენებელთან შედარებით და შეადგინა 19,2 მლრდ ლარი, რაც მშპ-ის 26,6%-ია, ხოლო ფაქტიურმა მაჩვენებელმა შეადგინა მშპ-ის 27%.

2023-2026 წლების პროგნოზები, რომელიც მომზადდა 2022 წლის ბოლოს, ნაერთი ბიუჯეტის შემოსავლებმა მშპ-სთან მიმართებაში 26.1% შეადგინა. შემოსავლების პროგნოზები კვლავ კონსერვატიული მიდგომით დაიგეგმა, თუმცა 2023 წლის განმავლობაში, არსებული დადებითი ტენდენციებიდან გამომდინარე, განახლდა პროგნოზები და აისახა 2023 წლის სახელმწიფო ბიუჯეტის კანონში ცვლილებების დროს. 2023 წელს ნაერთი ბიუჯეტის შემოსავლები 835.0 მლნ ლარით გაიზარდა დაგეგმილ მაჩვენებელთან შედარებით და შეადგინა 21,6 მლრდ ლარი, რაც მშპ-ის 27,3%-ია, ხოლო ფაქტიურმა მაჩვენებელმა შეადგინა მშპ-ის 27,6%.

2024-2027 წლების პროგნოზები, რომელიც მომზადდა 2023 წლის ბოლოს, ნაერთი ბიუჯეტის შემოსავლებმა მშპ-სთან მიმართებაში 28.4% შეადგინა. როგორც აღინიშნა, 2024 წლის განმავლობაში განახლებული პროგნოზებით შემოსავლები 452.0 მლნ ლარით არის გაზრდილი.

რაც შეეხება 2025-2028 წლების პროგნოზებს, მიმდინარე წლის ტენდენციებიდან, ასევე დამატებთ საჭიროებებიდან გამომდინარე, განახლდა შემდგომი წლის პროგნოზებიც, თუმცა კვლავ გაგრძელდება ამ მიმართულებით მუშაობა და არსებული რეალობის გათვალისწინებით გადაიხედება მიმდინარე და შემდგომი წლების პროგრნოზები და წარმოდგენილი იქნება 2025 წლის სახელწმიფო ბიუჯეტის პროექტთან ერთად.

 შემოსულობების პროგნოზების შედარება და მშპ-სთან პროცენტული ცვლილებები მოცემულია №6 ცხრილში:

**ცხრილი №6 - შემოსულობების პროგნოზები**

**მლნ ლარი/**

| **დასახელება** | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **შემოსავლები** |   |   |   |   |   |   |   |
| 2022-2025 (2021 წლის დეკემბერი) | 17 205.0 | 18 228.0 | 19 732.0 | 21 266.0 |   |   |   |
| 2023-2026 (2022 წლის დეკემბერი) | 19 217.0 | 20 805.0 | 22 076.0 | 23 794.0 | 25 704.0 |   |   |
| *ცვლილება* | *2 012.0* | *2 577.0* | *2 344.0* | *2 528.0* |  |  |  |
| 2024-2027 (2023 წლის დეკემბერი) | 19 377.6 | 21 640.0 | 24 398.0 | 26 124.0 | 27 788.0 | 29 868.0 |   |
| 2025-2028 (2024 წლის ივლისი) | 19 377.6 | 22 124.2 | 24 850.0 | 26 200.0 | 28 350.0 | 30 550.0 | 32 950.0 |
| *ცვლილება* | *0.0* | *484.2* | *452.0* | *76.0* | *562.0* | *682.0* |  |
| **არაფინანსური აქტივების კლება** |   |   |   |   |   |   |   |
| 2022-2025 (2021 წლის დეკემბერი) | 450.0 | 250.0 | 250.0 | 250.0 |   |   |   |
| 2023-2026 (2022 წლის დეკემბერი) | 450.0 | 350.0 | 300.0 | 300.0 | 250.0 |   |   |
| *ცვლილება* | *0.0* | *100.0* | *50.0* | *50.0* |  |  |  |
| 2024-2027 (2023 წლის დეკემბერი) | 435.6 | 350.0 | 350.0 | 300.0 | 300.0 | 300.0 |   |
| 2025-2028 (2024 წლის ივლისი) | 435.6 | 433.5 | 350.0 | 300.0 | 250.0 | 200.0 | 200.0 |
| *ცვლილება* | *0.0* | *83.5* | *0.0* | *0.0* | *-50.0* | *-100.0* |  |
| **ფინანსური აქტივების კლება** |   |   |   |   |   |   |   |
| 2022-2025 (2021 წლის დეკემბერი) | 130.0 | 130.0 | 130.0 | 130.0 |   |   |   |
| 2023-2026 (2022 წლის დეკემბერი) | 150.0 | 440.0 | 130.0 | 130.0 | 130.0 |   |   |
| *ცვლილება* | *20.0* | *310.0* | *0.0* | *0.0* |  |  |  |
| 2024-2027 (2023 წლის დეკემბერი) | 102.4 | 420.0 | 270.0 | 130.0 | 130.0 | 130.0 |   |
| 2025-2028 (2024 წლის ივლისი) | 102.4 | 228.4 | 270.0 | 130.0 | 130.0 | 130.0 | 130.0 |
| *ცვლილება* | *0.0* | *-191.6* | *0.0* | *0.0* | *0.0* | *0.0* |  |
| **% მშპ-თან** |  |
| **შემოსავლები** |   |   |   |   |   |   |   |
| 2022-2025 (2021 წლის დეკემბერი) | 26.5% | 25.9% | 25.8% | 25.7% |   |   |   |
| 2023-2026 (2022 წლის დეკემბერი) | 26.6% | 26.1% | 25.6% | 25.4% | 25.4% |   |   |
| *ცვლილება* | *0.1%* | *0.2%* | *-0.3%* | *-0.3%* |  |   |   |
| 2024-2027 (2023 წლის დეკემბერი) | 26.8% | 27.3% | 28.4% | 28.1% | 27.6% | 27.5% |   |
| 2025-2028 (2024 წლის ივლისი) | 26.6% | 27.6% | 28.3% | 27.6% | 27.6% | 27.4% | 27.3% |
| *ცვლილება* | *-0.2%* | *0.3%* | *0.0%* | *-0.5%* | *-0.1%* | *-0.1%* |  |
| **არაფინანსური აქტივების კლება** |   |   |   |   |   |   |   |
| 2022-2025 (2021 წლის დეკემბერი) | 0.7% | 0.4% | 0.3% | 0.3% |   |   |   |
| 2023-2026 (2022 წლის დეკემბერი) | 0.6% | 0.4% | 0.3% | 0.3% | 0.2% |   |   |
| *ცვლილება* | *-0.1%* | *0.1%* | *0.0%* | *0.0%* |  |  |  |
| 2024-2027 (2023 წლის დეკემბერი) | 0.6% | 0.4% | 0.4% | 0.3% | 0.3% | 0.3% |   |
| 2025-2028 (2024 წლის ივლისი) | 0.6% | 0.5% | 0.4% | 0.3% | 0.2% | 0.2% | 0.2% |
| *ცვლილება* | *0.0%* | *0.1%* | *0.0%* | *0.0%* | *-0.1%* | *-0.1%* |  |
| **ფინანსური აქტივების კლება** |   |   |   |
| 2022-2025 (2021 წლის დეკემბერი) | 0.2% | 0.2% | 0.2% | 0.2% |   |   |   |
| 2023-2026 (2022 წლის დეკემბერი) | 0.2% | 0.6% | 0.2% | 0.1% | 0.1% |   |   |
| *ცვლილება* | *0.0%* | *0.4%* | *0.0%* | *0.0%* |  |  |  |
| 2024-2027 (2023 წლის დეკემბერი) | 0.1% | 0.5% | 0.3% | 0.1% | 0.1% | 0.1% |   |
| 2025-2028 (2024 წლის ივლისი) | 0.1% | 0.3% | 0.3% | 0.1% | 0.1% | 0.1% | 0.1% |
| *ცვლილება* | *0.0%* | *-0.2%* | *0.0%* | *0.0%* | *0.0%* | *0.0%* |  |

მიმდინარე წელს საგარეო ვალის ნაწილში ვალდებულებების ზრდის მაჩვენებელი მიმდინარე და შემდგომ საშუალოვადიან პერიოდში შენარჩუნებულია იგივე მაჩვენებელზე. ასევე აღსანიშნავია, რომ საგარეო ვალის აღებაში 2026 წლის პროგნოზი ითვალისწინებს საქართველოს ფინანსთა სამინისტროს მიერ საქართველოს სახელით გამოშვებული, 2026 წელს დასაფარი ევროობლიგაციის რეფინანსირებას. ამასთან, გასათვალისწინებელია, რომ ევროობლიგაციის რეფინანსირება წარმოადგენს საბაზისო დაშვებას და გადაწყვეტილება რეფინანსირების შესახებ მათ შორის ინსტრუმენტის ტიპის, მოცულობის და სხვა სპეციფიკაციების შესახებ განხილვის საგანია და აღნიშნული გადაწყვეტილება მიღებული იქნება 2025 წელს.

2024 წელს ვალდებულებების ზრდა გათვალისწინებულია მშპ-ის 3,7%-ის ფარგლებში (წინა წლის პროგნოზთან შედარებით აღნიშნული მაჩვენებელი შემცირებულია საგარეო ვალის ნაწილში). საშუალოვადიან პერიოდში ვალდებულებების ზრდა საშუალოდ მშპ-სთან მიმართებაში 3,8%-ის ფარგლებშია.

ქვემოთ მოცემულ ცხრილში (ცხრილი №7) წარმოდგენილია ვალდებულებების ზრდის პროგნოზები 2024-2027 წლებისთვის:

**ცხრილი №7 - ვალდებულებების ზრდის პროგნოზები**

***(მლნ ლარი)***

| **დასახელება** | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ვალდებულებების ზრდა** |   |   |   |   |   |   |   |
| 2022-2025 (2021 წლის დეკემბერი) | 4 337.0 | 3 485.0 | 3 485.0 | 3 485.0 |   |   |   |
| 2023-2026 (2022 წლის დეკემბერი) | 3 582.0 | 3 584.0 | 3 560.0 | 3 660.0 | 5 020.0 |   |   |
| *ცვლილება* | *-755.0* | *99.0* | *75.0* | *175.0* |  |  |  |
| 2024-2027 (2023 წლის დეკემბერი) | 3 722.8 | 3 210.0 | 3 259.0 | 3 625.0 | 4 985.0 | 3 835.0 |   |
| 2025-2028 (2024 წლის ივლისი) | 3 722.8 | 3 447.1 | 3 220.0 | 3 615.0 | 4 970.0 | 3 815.0 | 4 010.0 |
| *ცვლილება* | *0.0* | *237.1* | *-39.0* | *-10.0* | *-15.0* | *-20.0* |  |
| **მ.შ. საშინაო** |  |  |  |  |  |  |  |
| 2022-2025 (2021 წლის დეკემბერი) | 1 285.0 | 1 385.0 | 1 485.0 | 1 485.0 |   |   |   |
| 2023-2026 (2022 წლის დეკემბერი) | 1 240.0 | 1 340.0 | 1 460.0 | 1 560.0 | 1 620.0 |   |   |
| *ცვლილება* | *-45.0* | *-45.0* | *-25.0* | *75.0* |  |  |  |
| 2024-2027 (2023 წლის დეკემბერი) | 1 337.3 | 1 330.0 | 1 420.0 | 1 525.0 | 1 585.0 | 1 685.0 |   |
| 2025-2028 (2024 წლის ივლისი) | 1 337.3 | 1 437.7 | 1 420.0 | 1 515.0 | 1 570.0 | 1 665.0 | 1 760.0 |
| *ცვლილება* | *0.0* | *107.7* | *0.0* | *-10.0* | *-15.0* | *-20.0* |  |
| **მ.შ. საგარეო** |  |  |  |  |  |  |  |
| 2022-2025 (2021 წლის დეკემბერი) | 3 052.0 | 2 100.0 | 2 000.0 | 2 000.0 |   |   |   |
| 2023-2026 (2022 წლის დეკემბერი) | 2 342.0 | 2 244.0 | 2 100.0 | 2 100.0 | 3 400.0 |   |   |
| *ცვლილება* | *-710.0* | *144.0* | *100.0* | *100.0* |  |  |  |
| 2024-2027 (2023 წლის დეკემბერი) | 2 385.5 | 1 880.0 | 1 839.0 | 2 100.0 | 3 400.0 | 2 150.0 |   |
| 2025-2028 (2024 წლის ივლისი) | 2 385.5 | 2 009.4 | 1 800.0 | 2 100.0 | 3 400.0 | 2 150.0 | 2 250.0 |
| *ცვლილება* | *0.0* | *129.4* | *-39.0* | *0.0* | *0.0* | *0.0* |  |
| **% მშპ-თან** |  |  |
| **ვალდებულებების ზრდა** |   |   |   |
| 2022-2025 (2021 წლის დეკემბერი) | 6.7% | 4.9% | 4.6% | 4.2% |  |   |   |
| 2023-2026 (2022 წლის დეკემბერი) | 5.0% | 4.5% | 4.1% | 3.9% | 5.0% |   |   |
| *ცვლილება* | *-1.7%* | *-0.4%* | *-0.4%* | *-0.3%* |  |  |  |
| 2024-2027 (2023 წლის დეკემბერი) | 5.2% | 4.0% | 3.8% | 3.9% | 5.0% | 3.5% |  |
| 2025-2028 (2024 წლის ივლისი) | 5.1% | 4.3% | 3.7% | 3.8% | 4.8% | 3.4% | 3.3% |
| *ცვლილება* | *0.0%* | *0.3%* | *-0.1%* | *-0.1%* | *-0.1%* | *-0.1%* |  |
| ***მ.შ. საშინაო*** |  |  |  |  |  |  |  |
| 2022-2025 (2021 წლის დეკემბერი) | 2.0% | 2.0% | 1.9% | 1.8% |   |   |   |
| 2023-2026 (2022 წლის დეკემბერი) | 1.7% | 1.7% | 1.7% | 1.7% | 1.6% |   |   |
| *ცვლილება* | *-0.3%* | *-0.3%* | *-0.3%* | *-0.1%* |  |  |  |
| 2024-2027 (2023 წლის დეკემბერი) | 1.9% | 1.7% | 1.7% | 1.6% | 1.6% | 1.5% |   |
| 2025-2028 (2024 წლის ივლისი) | 1.8% | 1.8% | 1.6% | 1.6% | 1.5% | 1.5% | 1.5% |
| *ცვლილება* | *0.0%* | *0.1%* | *0.0%* | *0.0%* | *0.0%* | *-0.1%* |  |
| ***მ.შ. საგარეო*** |  |  |  |  |  |  |  |
| 2022-2025 (2021 წლის დეკემბერი) | 4.7% | 3.0% | 2.6% | 2.4% |  |   |   |
| 2023-2026 (2022 წლის დეკემბერი) | 3.2% | 2.8% | 2.4% | 2.2% | 3.4% |   |   |
| *ცვლილება* | *-1.5%* | *-0.2%* | *-0.2%* | *-0.2%* |  |  |  |
| 2024-2027 (2023 წლის დეკემბერი) | 3.3% | 2.4% | 2.1% | 2.3% | 3.4% | 2.0% |  |
| 2025-2028 (2024 წლის ივლისი) | 3.3% | 2.5% | 2.1% | 2.2% | 3.3% | 1.9% | 1.9% |
| *ცვლილება* | *0.0%* | *0.1%* | *-0.1%* | *0.0%* | *-0.1%* | *0.0%* |  |

2020-2021 წლებში პანდემიის გამო გაზრდილი მიმდინარე ხარჯები 2022 წელს მნიშვნელოვნად შემცირდა. 2022 წელს მიმდინარე ხარჯების ფაქტიური მოცულობამ ჯამში შეადგინა 15,6 მლრდ ლარი, რაც მშპ-ს 21,4%-ს შეადგინა.

2023 წლის ნაერთი ბიუჯეტის მიმდინარე ხარჯების მოცულობა 2022 წლის დეკემბერში დაიგეგმა 17.4 მლრდ ლარის ოდენობით, რაც მშპ-ის 21,9%-ის ფარგლებშია, თუმცა 2023 წლის ფაქტიურმა შესრულებამ შეადგინა 17.9 მლრდ ლარი, რაც მშპ-ის 22,3%-ია.

2024 წლის ნაერთი ბიუჯეტის მიმდინარე ხარჯების მოცულობა 2023 წლის დეკემბერში დაიგეგმა 20.1 მლრდ ლარის ოდენობით, რაც მშპ-ის 23,3%-ის ფარგლებშია, თუმცა მიმდინარე წელს გადამუშავებული პროგნოზების მიხედვით გაზრდილია 20.3 მლრდ ლარამდე, რაც მშპ-ის 23,2%-ია.

2024 წლის მიმდინარე ხარჯების გაზრდა ძირითადად გამოწვეულია ჯანმრთელობის და განათლების მიმართულებით დამატებით არსებული საჭიროებების დაფინანსებით, ასევე სტიქიის შედეგების სალიკვიდაციო ღონისძიებების დასაფინანსებლად არსებული საჭიროებების, სპორტსმენების ჯილდოების, ელექტრონული არჩევნების ღონისძიებების, ასევე სხვადასხვა ინფრასტრუქტურული პროექტების დაფინანსებით.

2024 წელს მოსალოდნელი შემოსავლების და გადასახდელების განახლების და გაზრდის პარალელურად გადაიხედა 2025 წლის და საშუალოვადიანი პროგნოზები, გათვალისწინებული იქნა სამინისტროების და სხვა უწყებების არსებული საჭიროებები და შესაბამისად მომზადდა საშუალოვადიანი პროგნოზების პირველადი ვარიანტი, რომელიც წლის განმავლობაში არსებული ტენდენციების და მხარჯავი დაწესებულებებთან დამატებით განხილვების შედეგების გათვალისწინებით კვლავ გადაიხედება და განახლდება 2025 წლის სახელმწიფო ბიუჯეტის მომზადების პროცესში. დამატებითი რესურსები მიმართული იქნება კაპიტალური ხარჯების დასაფინანსებლად.

საშუალოვადიან პერიოდში მიმდინარე ხარჯების მოცულობა მშპ-სთან მიმართებაში საშუალოდ 23.6%-ის ფარგლებშია, ხოლო კაპიტალური ხარჯები 6.5%-ის ფარგლებში.

ქვემოთ მოცემულ ცხრილში (ცხრილი №8) წარმოდგენილია მიმდინარე და კაპიტალური ხარჯების პროგნოზები 2025-2028 წლებისთვის:

**ცხრილი №8 - მიმდინარე და კაპიტალური ხარჯების პროგნოზები**

***მლნ ლარი***

| **დასახელება** | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ხარჯები** |   |   |   |
| 2022-2025 (2021 წლის დეკემბერი) | 14 753.0 | 15 768.0 | 16 887.0 | 18 071.0 |   |   |   |
| 2023-2026 (2022 წლის დეკემბერი) | 15 743.0 | 17 416.0 | 18 364.0 | 19 832.0 | 21 357.0 |   |   |
| *ცვლილება* | *990.0* | *1 648.0* | *1 477.0* | *1 761.0* |  |  |  |
| 2024-2027 (2023 წლის დეკემბერი) | 15 610.9 | 17 841.0 | 20 071.0 | 21 792.0 | 23 558.0 | 25 520.0 |   |
| 2025-2028 (2024 წლის ივლისი) | 15 610.9 | 17 913.2 | 20 320.0 | 22 360.0 | 24 391.0 | 26 316.0 | 28 422.0 |
| *ცვლილება* | *0.0* | *72.2* | *249.0* | *568.0* | *833.0* | *796.0* |  |
| **კაპიტალური ხარჯები** |   |   |   |
| **არაფინანსური აქტივების ზრდა** |   |   |   |
| 2022-2025 (2021 წლის დეკემბერი) | 5 679.0 | 4 669.0 | 5 024.0 | 5 374.0 |   |   |   |
| 2023-2026 (2022 წლის დეკემბერი) | 5 935.0 | 6 120.0 | 5 910.0 | 6 310.0 | 6 690.0 |   |   |
| *ცვლილება* | *256.0* | *1 451.0* | *886.0* | *936.0* |  |  |  |
| 2024-2027 (2023 წლის დეკემბერი) | 5 968.2 | 6 479.0 | 6 907.0 | 6 680.0 | 6 620.0 | 6 940.0 |   |
| 2025-2028 (2024 წლის ივლისი) | 5 968.2 | 6 532.8 | 7 110.0 | 6 350.0 | 6 450.0 | 6 850.0 | 7 325.0 |
| *ცვლილება* | *0.0* | *53.8* | *203.0* | *-330.0* | *-170.0* | *-90.0* |  |
| **ფინანსური აქტივების ზრდა** |   |   |   |
| 2022-2025 (2021 წლის დეკემბერი) | 205.0 | 250.0 | 250.0 | 250.0 |   |   |   |
| 2023-2026 (2022 წლის დეკემბერი) | 390.0 | 320.0 | 250.0 | 250.0 | 250.0 |   |   |
| *ცვლილება* | *185.0* | *70.0* | *0.0* | *0.0* |  |  |  |
| 2024-2027 (2023 წლის დეკემბერი) | 443.5 | 290.0 | 227.0 | 260.0 | 260.0 | 265.0 |   |
| 2025-2028 (2024 წლის ივლისი) | 443.5 | 320.4 | 227.0 | 230.0 | 230.0 | 230.0 | 230.0 |
| *ცვლილება* | *0.0* | *30.4* | *0.0* | *-30.0* | *-30.0* | *-35.0* |  |
| **% მშპ-თან** |  |
| **ხარჯები** |   |   |   |
| 2022-2025 (2021 წლის დეკემბერი) | 22.8% | 22.4% | 22.1% | 21.8% |   |   |   |
| 2023-2026 (2022 წლის დეკემბერი) | 21.8% | 21.9% | 21.3% | 21.2% | 21.1% |   |   |
| *ცვლილება* | -1.0% | -0.5% | -0.9% | -0.6% |  |  |  |
| 2024-2027 (2023 წლის დეკემბერი) | 21.6% | 22.5% | 23.3% | 23.4% | 23.4% | 23.5% |   |
| 2025-2028 (2024 წლის ივლისი) | 21.4% | 22.3% | 23.2% | 23.5% | 23.7% | 23.6% | 23.5% |
| *ცვლილება* | -0.2% | -0.2% | -0.2% | 0.1% | 0.3% | 0.1% |   |
| **კაპიტალური ხარჯები** |   |   |   |
| **არაფინანსური აქტივების ზრდა** |   |   |   |
| 2022-2025 (2021 წლის დეკემბერი) | 8.8% | 6.6% | 6.6% | 6.5% |   |   |   |
| 2023-2026 (2022 წლის დეკემბერი) | 8.2% | 7.7% | 6.8% | 6.7% | 6.6% |   |   |
| *ცვლილება* | -0.5% | 1.1% | 0.3% | 0.2% |  |  |  |
| 2024-2027 (2023 წლის დეკემბერი) | 8.3% | 8.2% | 8.0% | 7.2% | 6.6% | 6.4% |   |
| 2025-2028 (2024 წლის ივლისი) | 8.2% | 8.1% | 8.1% | 6.7% | 6.3% | 6.1% | 6.1% |
| *ცვლილება* | -0.1% | 0.0% | 0.1% | -0.5% | *-0.3%* | *-0.2%* |  |
| **ფინანსური აქტივების ზრდა** |   |   |   |
| 2022-2025 (2021 წლის დეკემბერი) | 0.3% | 0.4% | 0.3% | 0.3% |   |   |   |
| 2023-2026 (2022 წლის დეკემბერი) | 0.5% | 0.4% | 0.3% | 0.3% | 0.2% |   |   |
| *ცვლილება* | 0.2% | 0.0% | 0.0% | 0.0% |  |  |  |
| 2024-2027 (2023 წლის დეკემბერი) | 0.6% | 0.4% | 0.3% | 0.3% | 0.3% | 0.2% |   |
| 2025-2028 (2024 წლის ივლისი) | 0.6% | 0.4% | 0.3% | 0.2% | 0.2% | 0.2% | 0.2% |
| *ცვლილება* | 0.0% | 0.0% | 0.0% | 0.0% | *0.0%* | *0.0%* |  |

## **2.2 საშუალოვადიან პერიოდში ფისკალური ჩარჩოს შესაბამისობა „ეკონომიკური თავისუფლების შესახებ“ საქართველოს ორგანული კანონით გათვალისწინებულ ფისკალურ წესებთან**

### **ბიუჯეტის დეფიციტი**

პანდემიის შემდგომ, 2021 წლიდან ეკონომიკური ზრდის პროგნოზირებულზე სწრაფი აღდგენიდან გამომდინარე, წლის ბოლოს სახელმწიფოს ერთიანი ბიუჯეტის დეფიციტის ფაქტიურმა მაჩვენებელმა შეადგინა 6,2%, დაგეგმილ მაჩვენებელთან (7.7%) შედარებით. შესაბამისად დაგეგმილთან შედარებით შესაძლებელი გახდა დეფიციტის კანონმდებლობით დადგენილ ზღვრებში ჩამოსვლა განხორციელებულიყო უფრო თანაბარი ტემპით. 2022 წელს სახელმწიფოს ერთიანი ბიუჯეტის დეფიციტი დაგეგმილი იყო 4,2 პროცენტის ფარგლებში, ხოლო 2022 წლის ფაქტიურმა მაჩვენებელი ჩამოცდა კანონმდებლობით დადგენილ ზღვარს და მშპ-სთან მიმართებაში 2,7% შეადგინა. 2023 წლისათვის სახელმწიფოს ერთიანი ბიუჯეტის უარყოფითი მთლიანი სალდო დაიგეგმა (-2 261,0) მლნ ლარის ოდენობით, რაც მშპ-ის 2,8%-ს შეადგენს, ამასთან გადამუშავებულ პროგნოზებში, 2023 წელს სახელმწიფოს ერთიანი ბიუჯეტის დეფიციტი 3%-ს (-2 346.0 მლნ ლარი) შეადგენს.

2024 წელს ნაერთი ბიუჯეტის მთლიანი სალდო წინა წლის პროგნოზთან შედარებით არ შეცვლილა და შეადგენს (-2 230.0) მლნ ლარს, რაც მშპ-ის 2.5%-ია.

განახლებული პროგნოებით „ეკონომიკური თავისუფლების შესახებ“ საქართველოს ორგანული კანონის მე-2 მუხლის მე-7 პუნქტის გათვალისწინებით, იმავე მუხლის პირველი პუნქტით დადგენილი ზღვრული პარამეტრების საპროგნოზო მაჩვენებლები განისაზღვრება შემდეგნაირად:

* 2025 წელს სახელმწიფოს ერთიანი ბიუჯეტის უარყოფითი მთლიანი სალდო, განისაზღვრება 2 059,0 მლნ ლარით, რაც პროგნოზირებული მთლიანი შიდა პროდუქტის (მშპ-ის) 2.3%-ს შეადგენს (დადგენილი ზღვარი – მშპ-ის 3%);
* 2025 წლის ბოლოსთვის საქართველოს მთავრობის ვალის ზღვრული მოცულობა − მთლიანი შიდა პროდუქტის (მშპ-ის) 37.7%-ით, ხოლო საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულების საორიენტაციო შეფასება (2022 წლის 31 დეკემბრის მდგომარეობით) − მთლიანი შიდა პროდუქტის (მშპ-ის) 0.1%-ით − ჯამი: მშპ-ის 37.8% (დადგენილი ზღვარი – მშპ-ის 60%).

 რაც შეეხება საერთაშორისო სავალუტო ფონდის პროგრამით გაანგარიშებული ნაერთი ბიუჯეტის მოდიფიცირებულ დეფიციტს, მისი მოცულობაც 2025 წელს (-2 310,0) მლნ ლარია და მშპ-ს 2,4%-ს შეადგენს.

2024 წლის და 2025-2028 წლებში ნაერთი ბიუჯეტის და სახელმწიფოს ერთიანი ბიუჯეტის მთლიანი სალდოს და საერთაშორისო სავალუტო ფონდის პროგრამით გათვალისწინებული მოდიფიცირებული დეფიციტის პროგნოზები და მათი შედარება წინა პერიოდის პროგნოზებთან მოცემულია №9 ცხრილში.

**ცხრილი №9 - ბიუჯეტის დეფიციტის პროგნოზების შედარება**

***ნაერთი ბიუჯეტის მთლიანი სალდო (დეფიციტი)***

**/მლნ ლარი/**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2022** | **2023** | **2024** | **2025** | **2026** | **2027** | **2028** |
| **მთლიანი სალდო** |   |   |   |   |   |   |   |
| 2022-2025 (2021 წლის დეკემბერი) | -2 777.0 | -1 959.0 | -1 929.0 | -1 929.0 |   |   |   |
| 2023-2026 (2022 წლის დეკემბერი) | -2 011.0 | -2 381.0 | -1 898.0 | -2 048.0 | -2 093.0 |   |   |
| 2024-2027 (2023 წლის დეკემბერი) | -1 766.0 | -2 330.0 | -2 230.0 | -2 048.0 | -2 090.0 | -2 292.0 |   |
| 2025-2028 (2024 წლის ივლისი) | -1 766.0 | -1 888.4 | -2 230.0 | -2 210.0 | -2 241.0 | -2 416.0 | -2 597.0 |
| **მოდიფიცირებული დეფიციტი (IMF პროგრამა)** |  |  |  |  |  |  |  |
| 2022-2025 (2021 წლის დეკემბერი) | -2 852.0 | -2 079.0 | -2 049.0 | -2 049.0 |   |   |   |
| 2023-2026 (2022 წლის დეკემბერი) | -2 251.0 | -2 261.0 | -2 018.0 | -2 168.0 | -2 213.0 |   |   |
| 2024-2027 (2023 წლის დეკემბერი) | -2 203.0 | -2 200.0 | -2 187.0 | -2 178.0 | -2 220.0 | -2 427.0 |   |
| 2025-2028 (2024 წლის ივლისი) | -2 203.0 | -1 977.0 | -2 187.0 | -2 310.0 | -2 341.0 | -2 516.0 | -2 697.0 |
| **% მშპ-თან** |
| **მთლიანი სალდო** |  |  |  |  |  |  |  |
| 2022-2025 (2021 წლის დეკემბერი) | -4.3% | -2.8% | -2.5% | -2.3% |   |   |   |
| 2023-2026 (2022 წლის დეკემბერი) | -2.8% | -3.0% | -2.2% | -2.2% | -2.1% |   |   |
| 2024-2027 (2023 წლის დეკემბერი) | -2.4% | -2.9% | -2.6% | -2.2% | -2.1% | -2.1% |   |
| 2025-2028 (2024 წლის ივლისი) | -2.4% | -2.4% | -2.5% | -2.3% | -2.2% | -2.2% | -2.2% |
| **მოდიფიცირებული დეფიციტი (IMF პროგრამა)** |  |  |  |  |  |  |  |
| 2022-2025 (2021 წლის დეკემბერი) | -4.4% | -3.0% | -2.7% | -2.5% |   |   |   |
| 2023-2026 (2022 წლის დეკემბერი) | -3.1% | -2.8% | -2.3% | -2.3% | -2.2% |   |   |
| 2024-2027 (2023 წლის დეკემბერი) | -3.0% | -2.8% | -2.5% | -2.3% | -2.2% | -2.2% |   |
| 2025-2028 (2024 წლის ივლისი) | -3.0% | -2.5% | -2.5% | -2.4% | -2.3% | -2.3% | -2.2% |

***სახელმწიფოს ერთიანი ბიუჯეტის მთლიანი სალდო (დეფიციტი)***

**/მლნ ლარი/**

|  | **2022** | **2023** | **2024** | **2025** | **2026** | **2027** | **2028** |
| --- | --- | --- | --- | --- | --- | --- | --- |
| **მთლიანი სალდო** |   |   |   |   |   |   |   |
| 2022-2025 (2021 წლის დეკემბერი) | -2 750.0 | -1 940.0 | -1 923.0 | -1 959.0 |   |   |   |
| 2023-2026 (2022 წლის დეკემბერი) | -1 963.0 | -2 261.0 | -1 868.0 | -2 083.0 | -2 153.0 |   |   |
| 2024-2027 (2023 წლის დეკემბერი) | -1 600.5 | -2 346.0 | -2 177.0 | -2 158.0 | -2 167.0 | -2 396.0 |   |
| 2025-2028 (2024 წლის ივლისი) | -1 600.5 | -1 786.3 | -2 059.6 | -1 951.4 | -2 030.4 | -2 255.1 | -2 427.3 |
| **% მშპ-თან** |  |  |  |  |  |   |   |
| **მთლიანი სალდო** |  |  |  |  |  |   |   |
| 2022-2025 (2021 წლის დეკემბერი) | -4.2% | -2.8% | -2.5% | -2.4% |   |   |   |
| 2023-2026 (2022 წლის დეკემბერი) | -2.7% | -2.8% | -2.2% | -2.2% | -2.1% |   |   |
| 2024-2027 (2023 წლის დეკემბერი) | -2.2% | -3.0% | -2.5% | -2.3% | -2.2% | -2.2% |   |
| 2025-2028 (2024 წლის ივლისი) | -2.2% | -2.2% | -2.3% | -2.1% | -2.0% | -2.0% | -2.0% |

### **მთავრობის ვალი**

„ეკონომიკური თავისუფლების შესახებ“ საქართველოს ორგანული კანონით განსაზღვრული მთავრობის ვალის საპროგნოზო მაჩვენებლებში ცვლილება გასულ წელს მომზადებულ პროგნოზებთან შედარებით ძირითადად გამოწვეულია ერთის მხრივ, საინვესტიციო პროექტების ნაწილში საგარეო რესურსის უკეთესი ათვისებით, ხოლო მეორეს მხრივ, გაცვლითი კურსის ცვლილებით. აღნიშნულმა ცვლილებებმა მცირედით გადაწონა 2024 წლის რეალური ეკონომიკის ზრდის და მშპ დეფლატორის პროგნოზების კორექტირების ერთობლივი ეფექტი. 2024 წლის ბოლოს ვალის მშპ-თან ფარდობის შემცირება მოსალოდნელია 38.4%-მდე. ვალის მშპ-თან ფარდობის შემცირება პროგნოზირებულია შემდეგ წლებშიც, ხოლო 2028 წლის ბოლოს აღნიშნული მაჩვენებელი ჩამოვა 36.1%-მდე.

მთავრობის ვალის პორტფელის ერთ-ერთ ყველაზე მნიშვნელოვან გამოწვევას წარმოადგენს ვალის პორტფელში საგარეო ვალის წილის მაღალი დონე (2023 წლისთვის - 73%), რის შედეგადაც ვალის მაჩვენებლები მოწყვლადია სავალუტო კურსის ნეგატიური შოკების მიმართ. შესაბამისად, მთავრობის ვალის მართვის განახლებული სტრატეგია 2024-2027 (<https://mof.ge/5231>) ვალის მშპ-თან ფარდობის უსაფრთხო დონეზე შენარჩუნებასთან ერთად, ორიენტირებულია მთლიან ვალში საგარეო ვალის წილის შემცირებაზე.

ქვემოთ მოცემულ ცხრილში (ცხრილი №10) წარმოდგენილია მთავრობის ვალის პროგნოზები 2025-2028 წლებისთვის:

**ცხრილი №10 - მთავრობის ვალის მოცულობების პროგნოზების შედარება**

**(მლნ ლარი)**

| **მთავრობის ვალი**  | **2021 წელი** | **2022 წელი** | **2023 წელი** | **2024 წელი** | **2025 წელი** | **2026 წელი** | **2027 წელი** | **2028 წელი** |
| --- | --- | --- | --- | --- | --- | --- | --- | --- |
| 2022-2025 წლები (2021 წლის დეკემბერი) | 29,905 | 33,123 | 35,348 | 37,413 | 39,417 |  |  |  |
| *% მშპ-სთან* | *51.1%* | *51.1%* | *50.2%* | *49.0%* | *47.7%* |  |  |  |
| 2023-2026 წლები (2022 წლის დეკემბერი) | 29,812  | 28,609  | 30,539  | 32,679  | 34,799  | 36,819  |  |  |
| *% მშპ-სთან* | *49.7%* | *39.6%* | *38.3%* | *37.8%* | *37.2%* | *36.4%* |  |  |
| 2024-2027 წლები (2023 წლის ივლისი) | 29,812 | 28,538 | 30,186 | 32,658 | 35,174 | 37,692 | 40,215 |  |
| *% მშპ-სთან* | *49.7%* | *39.8%* | *38.6%* | *38.6%* | *38.4%* | *38.1%* | *37.6%* |  |
| 2024-2027 წლები (2023 წლის ნოემბერი) | 29,812 | 28,538 | 30,291 | 32,711 | 35,150 | 37,783 | 40,368 |  |
| *% მშპ-სთან* | *49.7%* | *39.5%* | *38.2%* | *38.0%* | *37.8%* | *37.6%* | *37.1%* |  |
| 2025-2028 წლები (2024 წლის ივლისი) | 29,812 | 28,538 | 31,482 | 33,694 | 35,872 | 38,348 | 40,946 | 43,575 |
| *% მშპ-სთან* | *49.7%* | *39.8%* | *39.2%* | *38.4%* | *37.7%* | *37.3%* | *36.7%* | *36.1%* |